CELEX: 62022TN0200
Language: hu
Date: 2022-04-19 00:00:00
Title: T-200/22. sz. ügy: 2022. április 19-én benyújtott kereset – Lengyelország kontra Bizottság

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/58
            
         
      2022. április 19-én benyújtott kereset – Lengyelország kontra Bizottság
      (T-200/22. sz. ügy)
      (2022/C 237/75)
      Az eljárás nyelve: lengyel
      
         Felek
      
      Felperes: Lengyel Köztársaság (képviselő: B. Majczyna meghatalmazott)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Bizottság 2022. február 7-i, 2022. február 8-i, 2022. március 16-i és 2022. március 31-i leveleiben szereplő határozatait, amelyek a Bíróság alelnökének 2021. szeptember 20-i végzésével (Cseh Köztársaság kontra Lengyelország, C-121/21 R, EU:C:2021:752) a 2021. szeptember 20. és 2022. január 17. közötti időszakra vonatkozóan elrendelt napi kényszerítő bírságokon alapuló követelések beszámítására vonatkoznak;
               
            
                  —
               
               
                  az Európai Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, a Bizottság hatáskörének hiányára, valamint az (EU, Euratom) 2018/1046 európai parlamenti és tanácsi rendelet (1) a 98. cikkével összefüggésben értelmezett 101. és 102. cikkének megsértésére alapított jogalap, mivel a Bizottság a követelések beszámítással történő beszedésérére irányuló eljárást annak ellenére alkalmazta, hogy az említett követelések megszűntek. A felperes azt állítja, hogy a Bizottságnak nem volt jogalapja a megtámadott határozatok elfogadására abban a helyzetben, amikor a 2021. szeptember 20-i végzés hatálya visszamenőlegesen megszűnt a lengyel és a cseh kormány által kötött egyezség, a felek minden követelésről való lemondása és a C-121/21. sz. ügynek (2) a Bíróság nyilvántartásából való törlése következtében.
               
            
                  2.
               
               
                  A második, az EUMSZ 296. cikk, valamint az Európai Unió Alapjogi Chartája 41. cikke (2) bekezdésének c) pontja és 47. cikke megsértésére alapított jogalap, mivel a megtámadott határozatok indokolása nem megfelelő. A felperes azt állítja, hogy a Bizottság a megtámadott határozatok elfogadásakor nem nyújtott a Szerződésben és a Bíróság ítélkezési gyakorlatában megkövetelt indokolást az e határozatok alapján lefolytatott beszedési eljárás jogalapja tekintetében.
               
            
         (1)  Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i európai parlamenti és tanácsi (EU, Euratom) 2018/1046 rendelet (HL 2018. L 193., 1. o.; helyesbítés: HL 2019. L 60., 36. o.).
      
         (2)  2022. február 4-i Cseh Köztársaság kontra Lengyelország (Mine de Turów) végzés, C-121/21, nem tették közzé, EU:C:2022:82.